اصران ولایت کانفرنس میں شرکت کیلئے ملک بھر سے عاشقان ولایت اسلام آباد

شہید قائد علامہ عارف حسین الحسینی ؒ کی ۳۱ ویں برسی کے موقع پر مجلس وحدت مسلمین کے زیر اہتمام عظیم الشان اجتماع ب میں شرکت کیلئے ملک بھر سے عاشقان ولایت اسلام آباد پہنچنا شروع ہوگئے ہیں۔

خبر کا کوڈ: ۴۴۰۹۷۲

تاریخ: ۰۴ آبان ۲۰۱۹ - ۱۸:۲۱

رسا نیوز ایجنسی کی رپورٹ کے مطابق شہید قائد علامہ عارف حسین الحسینی ؒ کی ۳۱ ویں برسی کے موقع پر مجلس وحدت مسلمین کے زیر اہتمام پریڈ گراؤنڈ اسلام آباد میں منعقدہ عظیم الشان اجتماع بعنوان ناصران ولایت کانفرنس میں شرکت کیلئے ملک بھر سے عاشقان ولایت اسلام آباد پہنچنا شروع ہوگئے ہیں۔

چاروں صوبوں ، آزادکشمیر اور گلگت بلتستان سے بذریعہ ٹرین اور بس قافلوں کی آمد کا سلسلہ کل رات سے جاری ہے ۔جنہیں استراحت اور طعام کے لئے مختلف امام بارگاہوں میں ٹھرایاگیاہے ۔

مرکزی سیکریٹریٹ سے موصولہ اطلاعات کے مطابق ناصران ولایت کانفرنس میں ملک بھر سے ہزاروں خواتین ومرد عاشقان ولایت کی شرکت متوقع ہے ۔

ملک کے مختلف شہروں سے آنے والے قافلوں کیلئے راولپنڈی اور اسلام آباد کے داخلی راستوں پر استقبالیہ کیمپس لگائے گئے ہیں جوکہ قافلوں کی رہنمائی کے فرائض انجام دے رہے ہیں ۔

انشاءاللہ جلسے کا باقائدہ آغاز شام 5بجے ہوجائے گا، جس سے خصوصی خطاب مجلس وحدت مسلمین پاکستان کے سربراہ علامہ راجہ ناصرعباس جعفری کریں گے۔